
Sülysáp Nagyközség Önkormányzata
J e g y z ő j é t ő l
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 195-5/2012
Előterjesztést készítette: Seprősné Cseri Ágota irodavezető
Előterjesztés elkészítésének időpontja: 2012. január 18.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: Költségvetési táblák (excelben)
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. január 25-én tartandó munkaterv szerinti ülésére

3. napirendhez

Tárgy: A 2012. évi költségvetés tárgyalása
Tisztelt Képviselő-testület!

Magyarország Alaptörvénye a közpénzekkel kapcsolatban megfogalmazza az átláthatóság követelményét, melynek érvényesítése az új államháztartási törvény egyik kiemelt feladata.

Az államháztartásról szóló 2011.évi CXCV. törvény szabályai közül kiemelendő az eddig széles körben alkalmazott „összevonások” jelentős korlátozása. Az új szabályozás értelmében elkülönülnek egymástól a helyi önkormányzat költségvetési bevételei és költségvetési kiadásai, valamint a helyi önkormányzat által irányított költségvetési szervek bevételei és kiadásai.

A most beterjesztett előzetes költségvetés még együtt tartalmazza az önkormányzat és intézményei költségvetését, ami a végleges számok meghatározása és elfogadása után – Sülysáp Nagyközség Önkormányzata esetében – 9 önálló költségvetést és beszámolót fog jelenteni.

A tervezés során figyelembe vettük a várható évközi változásokat (pl. oktatási intézmények átadása), azonban abban az esetben, ha ezek mégsem történnének meg, félévkor újra kell számolni az intézmények költségvetését. Erre a célra viszont tartalékot kell képezni.

Sülysáp, 2012. január 18.

Tóth Krisztina s.k.

